b'\n_START_ARTICLE_\nKarlas Johanas Frydrichas fon Medemas\n_START_SECTION_\nBiografija\n_START_PARAGRAPH_\nGim\xc4\x97 Johano Frydricho fon Medemo ir Luiz\xc4\x97s \xc5\xa0arlot\xc4\x97s fon Manteufel \xc5\xa1eimoje. Kartu augo sesuo Ona \xc5\xa0arlot\xc4\x97 Dorot\xc4\x97ja (1761\xe2\x80\x931821), paskutin\xc4\x97 Kur\xc5\xa1o hercogien\xc4\x97 ir brolis Kristoforas (1763\xe2\x80\x931838), Rusijos imperijos ambasadorius JAV (1796\xe2\x80\x931808). T\xc4\x97vui 1779 m. suteikus grafo titul\xc4\x85, jis kartu atiteko ir vaikams. _NEWLINE_Sukakus pilnametystei, Karlas Johanas Frydrichas pama\xc5\xbeu per\xc4\x97m\xc4\x97 dal\xc4\xaf t\xc4\x97v\xc5\xb3 vald\xc5\xb3. Kur\xc5\xa1e: Remten ir Vecauc\xc4\x99 (nuo 1786 m.), Santen (1791\xe2\x80\x9393 m.), Veitenfeld ir Dselsen (nuo 1793 m.), Lielauc\xc4\x99, Gallenhof ir Keveln (nuo 1802 m.), Jaunauc\xc4\x99  (nuo 1804 m.) ir Banen (nuo 1818 m.); \xc5\xbdemaitijoje: Medemrod\xc4\x99 (nuo 1804 m.), Eglesius ir Ivanauskius (apie 1820 m.) ir nuo 1804 m. dabar i\xc5\xa1nykus\xc4\xaf Carlsfeld (kursyvu pa\xc5\xbeym\xc4\x97ti neindentifikuoti dvarai)._NEWLINE_1796 m. buvo renkamas Tukumo apskrities bajor\xc5\xb3 atstovu \xc4\xaf Kur\xc5\xa1o bajor\xc5\xb3 savivaldos komitet\xc4\x85. 1797 m. Mintaujos apskrities bajorai j\xc4\xaf buvo i\xc5\xa1rink\xc4\x99 savo mar\xc5\xa1alka. Vadovavo Kur\xc5\xa1o Lantagui (Parlamentui) 1799 m., 1803 m., 1807 m., 1813 m. ir 1814 metais. Buvo vienas i\xc5\xa1 auk\xc5\xa1tosios mokyklos Mintaujoje \xe2\x80\x9eAcademia Petrina\xe2\x80\x9c steigimo iniciatori\xc5\xb3. 1812 m. vadovavo Napoleono kariuomen\xc4\x97s \xc4\xafsteigtai Kur\xc5\xa1o ir Pilten\xc4\x97s kra\xc5\xa1to vyriausybei. 1817 m. Sankt Peterburge s\xc4\x97kmingai ved\xc4\x97 derybas d\xc4\x97l baud\xc5\xbeiavos panaikinimo Kur\xc5\xa1o gubernijoje, taip pat pasiek\xc4\x97, kad kra\xc5\xa1te b\xc5\xabt\xc5\xb3 panaikinti kai kurie mokes\xc4\x8diai.'